แอปเปิลแอนด์อันยัน

แอบเปิ้ล แอนด์ อันยัน (Apple & Onion) เป็นการ์ตูนทีวีที่สร้างให้กับ Cartoon Network ผู้สร้างสรรค์เรื่องนี้คือ จอร์จ เก็นดี้ (George Gendi) ซึ่งเป็นผู้เขียนบทและผู้อำนวยการบริหารการผลิตและให้กับการ์ตูนเรื่อง โลกสุดอัศจรรย์ของกัมบอล (The Amazing World Of Gumball) และเรื่อง Sanjay and Craig 
Apple & Onion ได้รับการเปิดตัวต่อสาธารณชนครั้งแรกโดยฉายบทนำร่องของการ์ตูนในงาน Annecey International Animated Film Festival ในปี พ.ศ. 2558 ซึ่งเป็นงานเทศกาลแอนนิเมชันที่มีชื่อเสียงระดับโลก ก่อนที่จะได้รับการเปิดตัวในโลกออนไลน์ในเดือนพฤษภาคม พ.ศ. 2559 และต่อมาได้ถูกรับเลือกให้นำมาทำเป็นการ์ตูนซีรีส์ในเดือนมีนาคม พ.ศ. 2560 และได้รับการฉายตอนปฐมทัศน์ในวันที่ 23 กุมภาพันธ์ 2561

**เรื่องราว**
เป็นเรื่องราวเกี่ยวกับโลกที่อาหารมีชีวิตเหมือนมนุษย์ โดย แอบเปิ้ล (Apple) และ อันยัน (Onion) คู่หูที่ทำตัวเป็นเด็กได้ย้ายเข้ามาอยู่ในเมืองใหญ่ ทั้งสองพยายามที่จะปรับตัวเข้ากับสิ่งแวดล้อมใหม่ๆ ในขณะที่ต้องประสบกับความท้าทายต่างๆ ไม่ว่าจะเป็นเพื่อนใหม่ หรือสภาพแวดล้อมอื่นๆ

**ตัวละคร**
 แอบเปิ้ล (Apple) (บรรยายเสียงโดย George Gendi) – เป็นแอปเปิ้ลผู้เป็นมิตรและชอบผจญภัย เขาให้ความสำคัญกับมิตรภาพระหว่างเขากับอันยัน (Onion) เป็นอย่างมาก แอปเปิ้ลเข้ามาในเมืองโดยหวังที่จะสร้างชีวิตใหม่ เขามีทัศนคติที่คิดไม่เยอะมากเท่าอันยัน และมักจะเกิดไอเดียแปลกๆ เสมอ- อันยัน (Onion) (บรรยายเสียงโดย Richard Ayoade) - เป็นเพื่อนที่สุภาพและขี้อายของแอปเปิ้ล ชื่อของอันยันสื่อถึงต้นหอม ซึ่งภาษาอังกฤษแบบบริติชเรียกว่า British Onion เขาเข้ามาในเมืองโดยหวังว่าจะได้พบเพื่อนใหม่ เขาได้ตกหลุมรักเฟรนช์ฟราย (French Fry)- เบอร์เกอร์ (Burger) (บรรยายเสียงโดย Eugene Mirman) – เพื่อนของแอปเปิ้ลและอันยัน และเป็นรูมเมทของฮอทด็อก (Hot Dog) เบอร์เกอร์ค่อนข้างเป็นคนที่มีสติ- ฮอทด็อก (Hot Dog) (บรรยายเสีนงโดย Paul Scheer) – ตอนแรกๆ เขาไม่ชอบแอปเปิ้ลกับอันยันเพราะทั้งสองชอบเล่นอะไรแบบเด็กๆ แต่ต่อมาก็กลายมาเป็นเพื่อนกับทั้งสอง- เฟรนช์ฟราย (French Fry) (บรรยายเสียงโดย Tasha Ames) - เพื่อนของแอปเปิ้ลและอันยัน เฟรนช์ฟรายสนุกกับกับเล่นแบบเด็กๆ ของทั้งสอง เธอถูกหมายปองโดยอันยัน- บีฟเจอร์กี้ (Beef Jerky) (บรรยายเสียงโดย Kevin Michael Richardson) – อาชญากรที่ถูกจับกุมเพราะเขาพยายามจะเป็นคนอื่น แอปเปิ้ลและอันยันได้สอนให้เขาเป็นตัวของตัวเอง- ฟาลาเฟล (Falafel) (บรรยายเสียงโดย Sayed Badreya) - ผู้ให้แอปเปิ้ลและอันยันเช่าที่พักอาศัย เขาให้ทั้งคู่อาศัยในห้องพักที่อยู่ด้านบนตึกของเขา- แม่และพ่อของแอปเปิ้ล (บรรยายเสียงโดย Penrose Anderson และ Adam Buxton) – พ่อและแม่ของแอปเปิ้ลที่ไม่คิดอะไรมาก สามารถพบทั้งคู่ได้ใน A New Life- แม่และพ่อของอันยัน (บรรยายเสียงโดย Penrose Anderson และ Stephen Fry) – พ่อและแม่ที่ดีของอันยัน สามารถพบทั้งคู่ได้ใน A New Life- คุณนายลอลลี่พ็อพ (Mrs. Lollypop) (บรรยายเสียงโดย Bette Ford) – ลอลลี่พ็อพที่อายุมากแล้ว พักอาศัยอยู่ชั้นล่างของห้องแอปเปิ้ลและอันยัน แมวของเธอถูกแอปเปิ้ลและอันยันเก็บไปเลี้ยง- พิซซ่า (Pizza) (บรรยายเสียงโดย Keith Ferguson) – คุณพิซซ่ามีร้านอาหารเป็นของตัวเอง และชอบขึ้นไปเล่นบอลลูน- แพตตี้ (Patty) (บรรยายเสียงโดย Dawnn Lewis) – คุณอาหารแพตตี้สไตล์จาไมกา เขาเป็นเจ้าของร้านที่แอปเปิ้ลและอันยันทำงานอยู่- เลมอนดรอป (Lemondrop) - ลูกอมเด็กน้อย รับบทเป็นเด็กสาว- โฮกี้ (Hoagie) - แซนด์วิชที่เป็นผู้พักอาศัยในเมือง ทำงานมาแล้วหลายงาน เขาปรากฏในตอนสั้นเรื่อง “Lift”- นักเก็ตไก่ (Chicken Nugget) (บรรยายเสียงโดย Kevin Michael Richardson) – คุณตำรวจนักเก็ตไก่ เป็นพวกชอบควบคุมคนอื่น และอยากให้คนนับถือ

**แหล่งข้อมูลอื่น**
  Apple & Onion (IMDB)
หมวดหมู่:การ์ตูนทีวีแอนิเมชันอเมริกัน
หมวดหมู่:รายการโทรทัศน์ภาษาอังกฤษ
หมวดหมู่:รายการโทรทัศน์อเมริกันที่เริ่มออกอากาศตั้งแต่ พ.ศ. 2561
หมวดหมู่:รายการโทรทัศน์ช่องการ์ตูนเน็ตเวิร์ค
หมวดหมู่:ตัวละครกลุ่มสอง
หมวดหมู่:ตัวละครผักและผลไม้